Diari Oficial de la Generalitat Valenciana


Sumari del DOGV 6722, del 27-02-2012 (2012/1365)

Notificació de la sentència dictada en el judici de guarda i custòdia número 61/2011.
-------------------------------------------------------------------------------------

### Dades del document

Número de DOGV
:   6722

Data del DOGV
:   27-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1365


Organisme emissor
:   Jutjat de Violencia Sobre la Dona Número 1 d'Elx

Tipus de document
:   Edicte

Notificació de la sentència dictada en el judici de guarda i custòdia número 61/2011. [2012/1365]  
Família, guarda, custòdia, aliments, fills menors no matrimonials no consensuats 000061/2011-5  
Part demandant: María Teresa García Tari.  
Part demandada: Petru Vasile Muscalu.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té els antecedents de fet i la dispositiva següents:  
«Sentència número 4/2012  
Elx, 20 de gener de 2012  
Ana María Martínez Blázquez, magistrada jutgessa titular del Jutjat de Violència sobre la Dona número 1 d'Elx, he vist aquestes actuacions de mesures extramatrimonials, seguides davant d'aquest Jutjat amb el número 61 de l'any 2011 a instàncies de María Teresa García Tari, representada pel procurador Emigdio Tormo Ródenas i assistida pel lletrat Antonio Guillén Rex, contra Petru Vasile Muscalu, en rebel·lia, sobre guarda i custòdia i pensió alimentària, amb intervenció del Ministeri Fiscal.  
  
Antecedents de fet  
Primer. Per la presentació indicada i a través de l'escrit que per torn de repartiment va correspondre a aquest Jutjat, es va presentar demanda de mesures extramatrimonials, en la qual, en síntesi, al·legava que, tot i haver mantingut les parts una vida en comú, de la qual relació va nàixer una filla, A. M., en data 27 de maig de 2010, i tot i haver conviscut la parella al domicili siti a Torrellano, carrer del Riu Vinalopó, 4, 2n, D, en data 15 de gener de 2011 es va dictar l'ordre de protecció de dades personals 135/2011, en la qual s'adopten mesures provisionals pel que fa a l'ordre civil, i en aquesta demanda se sol·licita que les mesures s'eleven a definitives.  
Segon. Una vegada admesa a tràmit la demanda per decret, i citat a termini el demandat, aquest no va contestar la demanda i se'l va declarar en situació de rebel·lia processal.  
Tercer. Citades les parts per a la celebració de la vista, va comparéixer la part actora i el Ministeri Fiscal, que van ratificar els seus respectius escrits i, practicada la prova proposada i admesa, cada una de les parts van formular les seues conclusions, i les actuacions van restar concluses per a sentència.  
Quart. En la tramitació d'aquest judici s'han observat totes les prescripcions legals.  
  
Dispositiva  
Estime la demanda interposada per Emigdio Tormo Ródenas, procurador dels tribunals, i de María Teresa García Tari, contra Petru Vasile Muscalu, i dispose:  
Primer. La filla menor estarà sota la guarda i custòdia de la mare sense perjudici de l'exercici conjunt de la pàtria potestat.  
Segon. S'atribueix a la mare i a la filla l'ús i gaudi del domicili familiar i el parament domèstic siti a Torrellano, Riu Vinalopó, 4, 2n, D.  
Tercer. Petru Musacalu haurà de pagar una pensió alimentària a favor de la seua filla menor de 200 euros mensuals, suma pagadora per mesos anticipats, dins dels cinc primers dies de cada mes, a la llibreta o compte corrent que designa l'actora, actualitzable anualment de conformitat a l'impost de preus de consum establit per l'Institut Nacional d'Estadística o organisme que el substituïsca. Ambdós progenitors sufragaran a mitges les despeses extraordinàries.  
Quart. No haver mèrits per a la imposició de les costes processals a les parts.  
Notifiqueu aquesta sentència a les parts, i feu-los saber que no és ferma i que, en contra, es podrà preparar recurs d'apel·lació davant d'aquest Jutjat, per a l'Audiència Provincial d'Alacant, dins del termini dels cinc dies següents al que es notifique.  
Porteu l'original al llibre de sentències.  
Aquesta és la meua sentència, de la qual s'expedirà una testimoniança perquè s'unisca a les actuacions, que pronuncie, mane i firme».  
Atés que es desconeix el domicili o la residència actuals de la part demandada, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en un exemplar del Diari Oficial de la Comunitat Valenciana, per a portar a efecte la diligència de notificació de sentència al demandat, Petru Vasile Muscalu.  
  
Elx, 26 de gener de 2012.- El secretari judicial: José Carlos Sánchez Alfonso.